
ALYTAUS RAJONO SAVIVALDYBĖS TARYBA

ALYTAUS RAJONO SAVIVALDYBĖS TARYBOS POSĖDŽIO
PROTOKOLAS 

[bookmark: _Hlk166239932]2025 m. gruodžio 18 d. Nr. K1-8
Alytus

		Posėdis vyko Alytaus rajono savivaldybės tarybos posėdžių salėje, III a., Pulko g. 21, Alytus.
	Posėdžio pradžia – 14:00 val., pabaiga 14:45 val. 
[bookmark: _Hlk166495072][bookmark: _Hlk154739481]	Posėdžio pirmininkė – Rasa Vitkauskienė, Alytaus rajono savivaldybės merė.
[bookmark: _Hlk148089866]	Tarybos posėdžio sekretorė – Laima Ivašauskienė.   

Šventinį tarybos posėdį pradėjo Alytaus rajono savivaldybės merė Rasa Vitkauskienė žodžiais: – „Visus metus šioje tarybos salėje posėdžius pradėdavome nuo darbotvarkės, pareiškimų, kartais nelengvų, bet reikalingų sprendimų. Šiandien – muzika, dovanos, šypsenos. Labai norėtųsi, kad tokios akimirkos mus lydėtų dažniau nei kartą per metus. Gražiausios žiemos šventės nenumaldomai artėja. Šia proga kviečiu mus visus nors trumpam stabtelėti ir padėkoti vieni kitiems už bendrą darbą, kantrybę ir pastangas, kuriant gražesnę ir stipresnę mūsų bendruomenę. Šiandien tarp mūsų yra žmonių, kurių meilė savo kraštui prasideda nuo paprastų kasdienių darbų – nuo rūpesčio savo kiemu, gėlynu, sodu, takeliu. Kiekvienas, kuris rūpinasi savo aplinka, kartu gražina ir visą mūsų Alytaus rajoną. Nuoširdžiai dėkoju jums už jūsų darbus, širdį ir už įkvėpimą mums visiems“, – kalbėjo rajono merė R. Vitkauskienė. Artėjant šventėms merė visiems palinkėjo ramybės, šviesos ir tikėjimo, išmintingų sprendimų, prasmingų darbų, visai rajono bendruomenei – kad būtų dar vieningesnė ir stipresnė.
Merė taip pat pasveikino šventiniame savivaldybės tarybos posėdyje dalyvavusį Vilkaviškio vyskupijos Alytaus dekaną, Garbės kanauninką, Šv. Angelų Sargų parapijos kleboną Arūną Užupį 30 metų kunigystės jubiliejaus proga, padėkojo jam už bendrystę. Dekanas tarybos nariams ir kitiems posėdžio dalyviams palinkėjo laukiant Kalėdų stabtelėti. „Linkiu apsidairyti, kiek malonių paėmėme iš Viešpaties, kiek atstūmėm, ką padarėme gero, gal kažką sugadinome. Dėkui jums, kad esate. Stiprybės, reikaluose, darbuose ir, aišku, pačiame gyvenime. Būkite laimingi jūs ir jūsų namiškiai“, – linkėjo dekanas A. Užupis.
Alytaus rajono savivaldybė jau aštuntą kartą apdovanojo Aplinkos tvarkymo konkurso dalyvius ir nugalėtojus. Apdovanojimai vyko šventinio savivaldybės tarybos posėdžio metu. Konkurso dalyvius pasveikino rajono merė Rasa Vitkauskienė ir savivaldybės administracijos direktorius Vytas Arbačiauskas, kuris yra ir konkurso komisijos pirmininkas. Šiais metais Aplinkos tvarkymo konkurse dalyvavo įmonės, įstaigos, organizacijos, bendruomenės, individualų gyvenamųjų namų, sodybų savininkai. Merės padėkomis ir dovanomis už dalyvavimą konkurse, kūrybiškumą, gražiai tvarkomą individualaus namo aplinką ir rodomą pavyzdį kitiems apdovanoti Aldona ir Vytas Sinkevičiai, kurie puoselėja namų Mikutiškių kaime, Alytaus seniūnijoje, aplinką, Petras Sidaras, kurio sodyboje Žagarių kaime, Punios seniūnijoje, dvelkia lietuviškumas ir tradicijos, Alytaus r. Butrimonių gimnazija, kurios tvarkoma aplinka gražina ir praturtina Butrimonių miestelį. Merės padėkomis už pavyzdingai puoselėjamą aplinką, kūrybiškumą bei įkvepiantį pavyzdį kitiems, atminimo lentomis, dovanomis bei piniginiais čekiais apdovanoti šių metų konkurso nugalėtojai: Mikalavo kaimo bendruomenė „Šilaičiai“ – jų sukurtas jaukus kampelis tapo vieta, kurioje gera susitikti gyventojams, Įmonių, įstaigų, organizacijų nugalėtoja – Rima Karkauskienė, kuri sukūrė išskirtinę valandinės auklės studijos „Rimutės gūžta“ aplinką Navasiolkų kaime, Punios seniūnijoje, Individualių gyvenamųjų namų, sodybų savininkų kategorijos nugalėtojai – Daiva ir Sigitas Jančiauskai – jų rūpestingai prižiūrėta aplinka Duselninkų kaime, Krokialaukio seniūnijoje, daro įspūdį ir nepalieka abejingų. Aplinkos tvarkymo konkursą savivaldybė organizuoja nuo 2018 m. Iš viso jame dalyvavo jau 109 dalyviai. Jame gali dalyvauti rajono įmonės, įstaigos, organizacijos, bendruomenės, daugiabučių namų savininkų bendrijos, individualių gyvenamųjų namų ir sodybų, kaimo turizmo sodybų savininkai, ūkininkai. Konkursas organizuojamas siekiant paskatinti rajono žmones puoselėti ir gražinti savo gyvenamąją ir darbo aplinką, ugdyti gyventojų kūrybiškumą, skleisti gerąją aplinkos tvarkymo patirtį.

Po šventinės Tarybos posėdžio dalies pereinama prie darbotvarkės klausimų svarstymo.  
Posėdyje dalyvavo 24 tarybos nariai:
[bookmark: _Hlk191386072][bookmark: _Hlk148092419][bookmark: _Hlk148092558][bookmark: _Hlk148092575][bookmark: _Hlk148099317][bookmark: _Hlk148092594][bookmark: _Hlk148092623][bookmark: _Hlk148092528][bookmark: _Hlk148087215]Aloyzas Jaciunskas, Kęstutis Patinskas, Povilas Dzenkus, Gediminas Krasauskas, Raimundas Markauskas, Marius Mickevičius, Stasys Supranavičius, Jūratė Overaitytė-Jakubavičienė, Rimas Marčiulynas, Česlovas Mulma, Živilė Patinskaitė, Petras Valiūnas, Lukas Grigaravičius, Gintarė Jociunskaitė, Danielius Jakubavičius, Šarūnas Bernatavičius, Vitalija Vitkauskienė, Gintaras Chščenavičius, Deimantė Grigaravičienė, Algis Žėkas, Mindaugas Aldonis, Dalia Kitavičienė, Virgilijus Pranskevičius, Marius Jasaitis. (Tarybos narių sąrašas pridedamas)
Nedalyvauja Tarybos narys Justas Truncė.
Kvorumas yra.
Posėdžio pirmininkė primena, kad tarybos narys tarybos posėdyje prieš pradedant svarstyti klausimą, kuris jam sukelia interesų konfliktą, privalo informuoti tarybą apie esamą interesų konfliktą, pareikšti apie nusišalinimą ir, jeigu taryba nusišalinimą priima, jokia forma nedalyvauti toliau svarstant šį klausimą. 
Skelbiamas balsavimas dėl darbotvarkės su 10 klausimų. 
Darbotvarkei pritarta vienbalsiai. 
Neatsiejama šio protokolo dalis – vaizdo ir garso įrašas (nuoroda žemiau):
http://195.182.71.122/videov3/Conference/#
Neatsiejama šio protokolo dalis  – tarybos posėdžio balsavimo rezultatai (nuoroda žemiau):
http://195.182.71.122/videov3/Conference/#  (ties kiekvienu klausimu paspaudus „išsamiau“)

DARBOTVAKĖ:

1. Dėl Alytaus rajono savivaldybės tarybos 2025 m. vasario 20 d. sprendimo Nr. K-34 „Dėl Alytaus rajono savivaldybės 2025-2027 metų strateginio veiklos plano patvirtinimo“ pakeitimo.
K40-205 
Pranešėja – Andrė Zenevičienė, Finansų ir investicijų skyriaus vedėja.

2. Dėl Alytaus rajono savivaldybės tarybos 2025 m. vasario 20 d. sprendimo Nr. K-33 ,,Dėl Alytaus rajono savivaldybės 2025-2027 metų biudžeto patvirtinimo“ pakeitimo.
K40-206 
Pranešėja – Andrė Zenevičienė, Finansų ir investicijų skyriaus vedėja.

3. Dėl Alytaus rajono savivaldybės administracijos dalyvavimo projekto „Jonų parko tvenkinių sutvarkymas vietos žuvininkystės ir bendruomenės reikmėms“ įgyvendinime partnerio teisėmis.
K40-207 
Pranešėja – Andrė Zenevičienė, Finansų ir investicijų skyriaus vedėja.

4. Dėl pritarimo susitarimui Nr. 8 dėl Lietuvos Respublikos finansų ministerijos ir Alytaus rajono savivaldybės 2011-12-16 paskolos sutarties Nr. 2S-9/948 pakeitimo ir įgaliojimo jį pasirašyti.
K40-208 
Pranešėja – Andrė Zenevičienė, Finansų ir investicijų skyriaus vedėja.

5. Dėl nuomos sutarčių pratęsimo.
K40-211 
Pranešėja – Dovilė Slavinskaitė, Turto valdymo skyriaus vedėja.

6. Dėl patalpų perdavimo pagal panaudos sutartį.
K40-212 
Pranešėja – Dovilė Slavinskaitė, Turto valdymo skyriaus vedėja.

7. Dėl patalpų nuomos ne konkurso būdu.
K40-213 
Pranešėja – Dovilė Slavinskaitė, Turto valdymo skyriaus vedėja.

8. Dėl individualios veiklos, kuria gali būti verčiamasi turint verslo liudijimą, fiksuotų pajamų mokesčio dydžių nustatymo 2026 m.
K40-209 
Pranešėja – Ieva Stalevičiūtė, Administracijos patarėja verslo plėtros klausimais. 

9. Dėl Alytaus rajono savivaldybės teritorijoje esančiuose vietinės reikšmės keliuose iki 2030 metų numatomų įrengti viešai prieinamų įkrovimo prieigų plano patvirtinimo.
K40-214 
Pranešėja – Ieva Stalevičiūtė, Administracijos patarėja verslo plėtros klausimais. 

10. Dėl pritarimo projekto pateikimui ir įgyvendinimui.
K40-215 
Pranešėja – Ieva Stalevičiūtė, Administracijos patarėja verslo plėtros klausimais. 








SVARSTYTA:

1. Dėl Alytaus rajono savivaldybės tarybos 2025 m. vasario 20 d. sprendimo Nr. K-34 „Dėl Alytaus rajono savivaldybės 2025-2027 metų strateginio veiklos plano patvirtinimo“ pakeitimo.
K40-205 
Pranešėja – Andrė Zenevičienė, Finansų ir investicijų skyriaus vedėja.
Komentarai: sprendimo projektas buvo pristatytas jungtiniame komitetų posėdyje, jam buvo pritarta. Savivaldybės tarybos sprendimo projektu siūloma pakeisti Alytaus rajono savivaldybės 2025–2027 metų strateginį veiklos planą, patvirtintą Alytaus rajono savivaldybės tarybos 2025 m. vasario 20 d. sprendimu Nr. K-34 „Dėl Alytaus rajono savivaldybės 2025–2027 metų strateginio veiklos plano patvirtinimo“.  
Pranešėja įvardija sprendimo projekto taisymus: 2 lentelė – 2025–2027 m. asignavimų ir kitų lėšų pasiskirstymas pagal programas. 1 grafikas – 2025–2027 m. asignavimų ir kitų lėšų pasiskirstymas pagal programas. 01 programos 3 lentelė. 02 programos 21 lentelė. 06 programa – koreguojama 11 lentelė. 09 programos 17 lentelė. 10 programos 19 lentelė. Programų lėšos tikslinamos atsižvelgiant biudžeto dotacijas. Vaizdo ir garso įrašo http://195.182.71.122/videov3/Conference/# 00:27:34 – 00:28:38.
Tarybos narė Gintarė Jociunskaitė teiraujasi, ar po šiandienos patikslinimų nebus keičiamos priemonių sumos? Pranešėjos atsakymas – ne nebus.
Balsavo:
už – 24; 
prieš – 0;
susilaikė – 0;
nebalsavo – 0.
NUTARTA – sprendimas priimtas.
		
2. Dėl Alytaus rajono savivaldybės tarybos 2025 m. vasario 20 d. sprendimo Nr. K-33 ,,Dėl Alytaus rajono savivaldybės 2025-2027 metų biudžeto patvirtinimo“ pakeitimo.
K40-206 
Pranešėja – Andrė Zenevičienė, Finansų ir investicijų skyriaus vedėja.
[bookmark: _Hlk217033430]Komentarai: nuo klausimo svarstymo nusišalina tarybos narys Marius Mickevičius, nes klausimas susijęs su darboviete. Nusišalinimui pritarta vienbalsiai, iš posėdžių salės išėjo 00:30:15, grįžo 00:32:11. Sprendimo projektas buvo pristatytas jungtiniame komitetų posėdyje, jam buvo pritarta. Pranešėja įvardija pasikeitimus projekte: atsižvelgiant į  papildomai skiriamas valstybės biudžeto lėšas (išlaidoms, patirtoms teikiant socialinę paramą mokiniams pagal Lietuvos Respublikos socialinės paramos mokiniams įstatymą užsieniečiams, pasitraukusiems iš Ukrainos dėl Rusijos federacijos karinių veiksmų Ukrainoje, padengti, išlaidoms, patirtoms teikiant socialinę pašalpą, būsto šildymo išlaidų, geriamojo vandens išlaidų ir karšto vandens išlaidų kompensacijas, skiriamas vadovaujantis Lietuvos Respublikos piniginės socialinės paramos nepasiturintiems gyventojams įstatymu, užsieniečiams, pasitraukusiems iš Ukrainos dėl Rusijos federacijos karinių veiksmų Ukrainoje, padengti), bei atsižvelgiant į asignavimų valdytojų prašymus, tikslinimas pajamų ir asignavimų planas. Atitinkamai tikslinama  sprendimas, bei sprendimo 2, 5, 6, 7 priedai. Patikslinta preambulė. Vaizdo ir garso įrašo http://195.182.71.122/videov3/Conference/# 00:30:25 – 00:31:09.
Tarybos narė Gintarė Jociunskaitė klausia, kodėl asignavimų valdytojams trūksta lėšų darbo užmokesčiui? Pranešėja atsako, kad biudžetas buvo planuotas 11 mėnesių, todėl susidarė trūkumas. Vaizdo ir garso įrašo http://195.182.71.122/videov3/Conference/# 00:31:26 – 00:31:49.
Balsavo:
už – 23; 
prieš – 0;
susilaikė – 0;
nebalsavo – 1 Marius Mickevičius.
NUTARTA – sprendimas priimtas.
	
3. Dėl Alytaus rajono savivaldybės administracijos dalyvavimo projekto „Jonų parko tvenkinių sutvarkymas vietos žuvininkystės ir bendruomenės reikmėms“ įgyvendinime partnerio teisėmis.
K40-207 
Pranešėja – Andrė Zenevičienė, Finansų ir investicijų skyriaus vedėja.
Komentarai: sprendimo projektas buvo pristatytas jungtiniame komitetų posėdyje, jam buvo pritarta. Klausimų nėra.
Balsavo:
už – 24; 
prieš – 0;
susilaikė – 0;
nebalsavo – 0.
NUTARTA – sprendimas priimtas.
		
4. Dėl pritarimo susitarimui Nr. 8 dėl Lietuvos Respublikos finansų ministerijos ir Alytaus rajono savivaldybės 2011-12-16 paskolos sutarties Nr. 2S-9/948 pakeitimo ir įgaliojimo jį pasirašyti.
K40-208 
Pranešėja – Andrė Zenevičienė, Finansų ir investicijų skyriaus vedėja.
Komentarai: sprendimo projektas buvo pristatytas jungtiniame komitetų posėdyje, jam buvo pritarta. Klausimų nėra.
Balsavo:
už – 24; 
prieš – 0;
susilaikė – 0;
nebalsavo – 0.
NUTARTA – sprendimas priimtas.
			
5. Dėl nuomos sutarčių pratęsimo.
K40-211 
Pranešėja – Dovilė Slavinskaitė, Turto valdymo skyriaus vedėja.
Komentarai: sprendimo projekto tikslas – atsižvelgiant į pateiktą nuomininkės prašymą, pratęsti patalpų nuomos sutartis. Patalpos nuomojamos kirpyklų ir kitų grožio salonų veiklai vykdyti. Nuomininkė tvarkingai vykdė sutartyje numatytas pareigas, laiku mokėjo nuomos ir kitus mokesčius, todėl tikslinga pratęsti patalpų nuomos terminą. 
Taisymai sprendimo projekte: pirmame punkte vietoje iki 2027-01-01 įrašoma iki 2026-08-01. Sprendimo projektas buvo pristatytas jungtiniame komitetų posėdyje, jam buvo pritarta.
Balsavo:
už – 24; 
prieš – 0;
susilaikė – 0;
nebalsavo – 0.
NUTARTA – sprendimas priimtas.
			
6. Dėl patalpų perdavimo pagal panaudos sutartį.
K40-212 
Pranešėja – Dovilė Slavinskaitė, Turto valdymo skyriaus vedėja.
Komentarai: sprendimo projekto tikslas – atsižvelgiant į pateiktus prašymus perduoti savivaldybės patalpas laikinai valdyti ir naudotis panaudos pagrindais. Biudžetinė įstaiga Alytaus rajono savivaldybės Kontrolės ir audito tarnyba pateikė prašymą perduoti panaudos pagrindais naujam 10 metų laikotarpiui du kabinetus, kurių bendras plotas  – 26,60 kv. m, esančius administraciniame pastate, adresu Pulko g. 21, Alytaus m. Alytaus tautų kultūros draugijos „Malachitas“ pateikė prašymą panaudos pagrindais naujam 1 metų laikotarpiui perduoti 41,65 kv. m ploto kabinetą, adresu Santaikos g. 16A, Santaikos k. Sprendimo projektas buvo pristatytas jungtiniame komitetų posėdyje, jam buvo pritarta.
Balsavo:
už – 24; 
prieš – 0;
susilaikė – 0;
nebalsavo – 0.
NUTARTA – sprendimas priimtas.
			
7. Dėl patalpų nuomos ne konkurso būdu.
K40-213 
Pranešėja – Dovilė Slavinskaitė, Turto valdymo skyriaus vedėja.
[bookmark: _Hlk217035430]Komentarai: sprendimo projekto tikslas – ne konkurso būdu išnuomoti naujam 10 metų laikotarpiui patalpas. Sprendimo projektas buvo pristatytas jungtiniame komitetų posėdyje, jam buvo pritarta. Klausimų nėra.
Balsavo:
už – 24; 
prieš – 0;
susilaikė – 0;
nebalsavo – 0.
NUTARTA – sprendimas priimtas.
			
8. Dėl individualios veiklos, kuria gali būti verčiamasi turint verslo liudijimą, fiksuotų pajamų mokesčio dydžių nustatymo 2026 m.
K40-209 
Pranešėja – Ieva Stalevičiūtė, Administracijos patarėja verslo plėtros klausimais. 
Komentarai: sprendimo projekto esmė ir tikslas – nustatyti fiksuotus pajamų mokesčio dydžius, kurie bus taikomi įsigyjant verslo liudijimus veiklai, vykdomai 2026 metais.  Sprendimo projektas buvo pristatytas jungtiniame komitetų posėdyje, jam buvo pritarta.
Tarybos narė Gintarė Jociunskaitė prašo paaiškinti aiškinamojo rašto įrašą „Nustačius patrauklų verslo liudijimo mokestį padidėja gyventojų užimtumas, verslu užsiimančių asmenų skaičius, mažinama nelegali veikla Alytaus rajone ir tokiu būdu mažėja savivaldybės biudžeto išlaidos socialinėms išmokoms ir kompensacijoms.“ Kiek sumažėjo nelegali veikla, socialinės išmokos ir kompensacijos? Pranešėja atsako, kad dabar įvardinti mažėjimo skaičių negali, tačiau mokesčiai konkurencingi, nedideli, didėja unikalių asmenų, išsiimančių verslo liudijimus skaičius, tikimasi šešėlinės veiklos mažėjimo. Vaizdo ir garso įrašo http://195.182.71.122/videov3/Conference/# 00:36:06 – 00:37:27. Tarybos narė Gintarės Jociunskaitės antrasis klausimas dėl klausimo pristatymo jungtiniame komitetų posėdyje: „verslo liudijimų išsiimama mažiau, įmokos sudaro daugiau, vadinasi atsirado daugiau unikalių asmenų“. Tarybos narė pastebi, kad šis pasakymas neatitinka išaiškinimo aiškinamajame rašte? Pranešėjos paaiškinimas – vaizdo ir garso įrašo http://195.182.71.122/videov3/Conference/# 00:37:28 – 00:40:23, įmokų sumažėjimą įtakoja lengvatos ir pateikia mokesčių dinamiką nuo 2023 m., išsamesnis atsakymas bus pateiktas pagal poreikį raštu.
Balsavo:
už – 24; 
prieš – 0;
susilaikė – 0;
nebalsavo – 0.
NUTARTA – sprendimas priimtas.
			
9. Dėl Alytaus rajono savivaldybės teritorijoje esančiuose vietinės reikšmės keliuose iki 2030 metų numatomų įrengti viešai prieinamų įkrovimo prieigų plano patvirtinimo.
K40-214 
Pranešėja – Ieva Stalevičiūtė, Administracijos patarėja verslo plėtros klausimais. 
Komentarai: sprendimo projekto esmė ir tikslas – patvirtinti Alytaus rajono savivaldybės teritorijoje esančiuose vietinės reikšmės keliuose iki 2030 metų numatomų įrengti viešai prieinamų įkrovimo prieigų planą. Projektas suderintas su LR susisiekimo ministerija, planui pritarta. Sprendimo projektas buvo pristatytas jungtiniame komitetų posėdyje, jam buvo pritarta.
Balsavo:
už – 24; 
prieš – 0;
susilaikė – 0;
nebalsavo – 0.
NUTARTA – sprendimas priimtas.
			
10. Dėl pritarimo projekto pateikimui ir įgyvendinimui.
K40-215 
[bookmark: _Hlk216700241]Pranešėja – Ieva Stalevičiūtė, Administracijos patarėja verslo plėtros klausimais. 
Komentarai: sprendimo projekto tikslas – pritarti Alytaus rajono savivaldybės administracijos dalyvavimui priemonėje „Sumanieji kaimai“ įgyvendinant „Didžiulio ežero pakrantės pritaikymas lankymui“ projektą. Sprendimo projektas buvo pristatytas jungtiniame komitetų posėdyje, jam buvo pritarta.
Balsavo:
už – 24; 
prieš – 0;
susilaikė – 0;
nebalsavo – 0.
NUTARTA – sprendimas priimtas.
		
Rasa Vitkauskienė, Alytaus rajono savivaldybės merė, sveikina Luką Grigaravičių su praėjusiu gimtadieniu ir Danielių Jakubavičių, kuris gimtadienį švenčia šiandien.

Posėdžio pirmininkė			             Rasa Vitkauskienė 


Tarybos posėdžio sekretorė			            Laima Ivašauskienė































Priedas
2025-12-18 TARYBOS POSĖDŽIO
TARYBOS NARIŲ SĄRAŠAS
 (14:00 val.)
	Eil.
Nr.
	Vardas, pavardė
	Parašas

	1
	Mindaugas Aldonis 
	

	2
	Šarūnas Bernatavičius 
	

	3
	Gintaras Chščenavičius 
	

	4
	Povilas Dzenkus 
	

	5
	Lukas Grigaravičius 
	

	6
	Aloyzas Jaciunskas 
	

	7
	Danielius Jakubavičius 
	

	8
	Gintarė Jociunskaitė 
	

	9
	Dalia Kitavičienė 
	

	10
	Gediminas Krasauskas 
	

	11
	Rimas Marčiulynas 
	

	12
	Raimundas Markauskas 
	

	13
	Marius Mickevičius 
	

	14
	Česlovas Mulma 
	

	15
	Jūratė Overaitytė-Jakubavičienė 
	

	16
	Živilė Patinskaitė 
	

	17
	Kęstutis Patinskas 
	

	18
	Virgilijus Pranskevičius 
	

	19
	Stasys Supranavičius 
	

	20
	Justas Truncė 
	

	21
	Petras Valiūnas 
	

	22
	Vitalija Vitkauskienė 
	

	23
	Marius Jasaitis 
	

	24
	Algis Žėkas 
	

	25
	Deimantė Grigaravičienė

